***Приложение № 3***

**ДОГОВОР**

**за извършване на периодично повтарящи се доставки на общ медицински консуматив за нуждите на ”УСБАЛО” ЕАД**

Днес, ................. 2020 г., в гр. София, между:

**„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ” ЕАД,** със седалище в гр.София и адрес на управление: район Студентски, п.к. 1756, ул. ”Пловдивско поле” № 6, ЕИК: 000662776, представлявано от д-р Стефан Константинов – изпълнителен директор и Димитрина Христова - главен счетоводител, наричано по-долу за краткост **ВЪЗЛОЖИТЕЛ**, от една страна,

и

**.................................,** със седалище и адрес на управление: .............................................., представлявано от ................................... - .............................., наричано по-долу за краткост **ИЗПЪЛНИТЕЛ** от друга страна,

на основание чл. 112 от Закона за обществени поръчки и Решение № ......./........2020 г. на Изпълнителния директор за определяне на изпълнител на обществена поръчка, се сключи настоящият договор за следното:

за **Обособени позиции №№ ..........,** подробно описани по вид и количество в Приложение № 1 от настоящия договор.

**I. ПРЕДМЕТ НА ДОГОВОРА**

**Чл. 1. (1)** Предмет на настоящия договор са периодични доставки на общ медицински консуматив, наричани в договора СТОКИ, подробно описани по вид, прогнозно количество, единични цени и обща стойност в предложенията за изпълнение на поръчката на **ИЗПЪЛНИТЕЛЯ** - Приложение № 1 и 2, неразделна част от настоящия договор.

**(2)** Конкретните доставки в рамките на предмета на настоящия договор се извършват въз основа на писмени заявки (по факс или e-mail посочени от **ИЗПЪЛНИТЕЛЯ**) на **ВЪЗЛОЖИТЕЛЯ**, в зависимост от неговите потребности и в съответствие със приложенията към договора, за съответните позиции.

**(3)** Предложенията за изпълнение на поръчката на **ИЗПЪЛНИТЕЛЯ** се считат по право условия на настоящия договор, доколкото друго не е уговорено.

**(4)** **ВЪЗЛОЖИТЕЛЯТ** не е длъжен да заяви и съответно да закупи цялото прогнозно количество.

**II. ЦЕНА И ПЛАЩАНЕ**

**Чл. 2. (1)** Общата прогнозна стойност на договора за периода на изпълнението му възлиза на **.............** *(..............................)* **лева** без вкл. ДДС или на **................** *(...................)* **лева** с вкл. ДДС, формирана въз основа на оферираните единични цени от **ИЗПЪЛНИТЕЛЯ** и предварително посочените количества от **ВЪЗЛОЖИТЕЛЯ**, в рамките на възложените с настоящия договор позиции и съгласно Приложения №№ 1 и 2, неразделна част от договора.

**(2)** Единичните цени на стоките, предмет на настоящия договор са съгласно класираната оферта на **ИЗПЪЛНИТЕЛЯ** и включват всички разходи до мястото на изпълнение.

**Чл. 3.** **ИЗПЪЛНИТЕЛЯТ** гарантира изпълнението на настоящия договор по цени съобразно  
посочените в офертата му, валидни за целия договорен срок.

**Чл. 4. (1)** Плащанията на доставените стоки се извършват чрез банков превод по следните  
банкови сметки на **ИЗПЪЛНИТЕЛЯ**:

**IBAN:** ……………..

**BIC:** ……………

**Банка:** .................

В срок - 60 (шестдесет) дни, след предаването на стоките и представяне на следните документи:

**а)** Оригинална фактура, издадена от **ИЗПЪЛНИТЕЛЯ**, подписана и одобрена от упълномощен представител на купувача. Във фактурата следва да се посочи номер и дата на договора.

**б)** Приемо-предавателен протокол;

**(2)** При подписване на настоящия договор **ИЗПЪЛНИТЕЛЯТ** представя гаранция за добро изпълнение на поетите с договора задължения в размер на 5 (пет) % от стойността на договора без ДДС (съгл. чл. 111 от ЗОП). Когато поръчката се възлага на специализирани предприятия или кооперации на хора с увреждания, гаранцията за изпълнение на договора е две на сто от стойността на договора. Гаранцията може да бъде дадена и под формата на банкова гаранция, валидна за срока на договора, плюс 90 (деветдесет) дни след крайния срок на изпълнение на договора, представена на **ВЪЗЛОЖИТЕЛЯ** при подписване на договора. Банковата гаранция трябва да съдържа условие за безусловно изплащане след писмено предявено искане от страна на **ВЪЗЛОЖИТЕЛЯ**.

**(3)** Гаранцията за изпълнение на договора е в размер на **....................** (....................................) **лева** и се внася по сметка на **ВЪЗЛОЖИТЕЛЯ**, или се представя под формата на парична или банкова гаранция при подписване на договора или под друга форма, съобразно чл. 111 от ЗОП.

**(4)** **ВЪЗЛОЖИТЕЛЯТ** има право да задържи гаранцията на **ИЗПЪЛНИТЕЛЯ** при неизпълнение от негова страна на някое от задълженията му по този договор.

**(5)** Гаранцията за изпълнение се освобождава от **ВЪЗЛОЖИТЕЛЯ** в 90-дневен срок от изтичането/прекратяването на този договор, при изпълнение на всички задължения на страните и при писмено искане от страна на **ИЗПЪЛНИТЕЛЯ**. **ВЪЗЛОЖИТЕЛЯТ** освобождава гаранцията за изпълнение в срок от 5 (*пет*) работни дни от постъпване на искането, без да дължи лихви за периода, през който средствата законно са престояли при него.

**(6)** Гаранцията за изпълнение не се освобождава от **ВЪЗЛОЖИТЕЛЯ**:

- ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

- при неизпълнение на настоящия договор до уреждане на отношенията между страните.

**III. УСЛОВИЯ НА ДОСТАВКА**

**Чл. 5.** Доставките на стоките, предмет на настоящия договор, се извършват от ПРОДАВАЧА  
въз основа на ежемесечна писмена заявка на **ВЪЗЛОЖИТЕЛЯ**, в срок до 3 (*три*) работни дни, след получаване на писмена заявка, подписана от упълномощено лице на **ВЪЗЛОЖИТЕЛЯ**. В писмената заявка на **ВЪЗЛОЖИТЕЛЯ** се съдържат индивидуализиращите признаци на стоките по вид, номенклатура, търговско наименование и количество.

**Чл. 6. (1)** За място на изпълнението се счита болничната аптека/централния склад на „УСБАЛ но онкология“ ЕАД, гр. София, съгласно заявката на **ВЪЗЛОЖИТЕЛЯ**.

**(2)** За дата на доставяне се счита датата, на която стоките са приети от материално­отговорното лице на **ВЪЗЛОЖИТЕЛЯ** с приемателно-предавателен протокол.

**(3)** Доставката на стоките се удостоверява с подписана от получателя фактура и с приемателно-преданателеп протокол.

**Чл. 7.** Собствеността върху стоките и рискът от случайното погиване или повреждане на стоките преминава върху **ВЪЗЛОЖИТЕЛЯ** в момента на фактическото им приемане на мястото на изпълнението, съгласно предавателно-приемателння протокол.

**Чл. 8.** Качеството на доставените стоки трябва да отговаря на качеството на представените каталог/брошури, мостри, техническите стандарти на производителя, нормативните изискванията и декларираното в техническото предложение на **ПРОДАВАЧА.**

**Чл. 9.** Към датата на всяка една доставка срокът на годност на стоките, предмет на  
настоящия договор, следва да бъде не по-малък от 75 % (*седемдесет и пет процента*) от  
остатъчния срок на годност на същите.

**IV. ЗАДЪЛЖЕНИЯ НА ИЗПЪЛНИТЕЛЯ**

**Чл. 10.** **ИЗПЪЛНИТЕЛЯТ** се задължава да достави стоките в договорения срок със собствен специализиран транспорт, в съответствие с нормативно установените изискванията и да ги предаде, придружени с документите по чл.4, т. а/ б/ и в/ от настоящия договор.

**Чл. 11. (1) ИЗПЪЛНИТЕЛЯТ** се задължава да предаде стоките от съответната номенклатура и асортимент, количество и качество на мястото на доставяне и на материално-отговорното лице на **ИЗПЪЛНИТЕЛЯ**.

**(2)** Качеството на доставените стоки трябва да отговаря на качеството съгласно представените в офертата каталози, брошури, проспекти, или писма, декларации или други официални документи от производителите на съответните продукти, техническите стандарти на производителя, нормативните изисквания, декларираното в техническото/те предложение/я на **ИЗПЪЛНИТЕЛЯ** и на предоставените от **ИЗПЪЛНИТЕЛЯ** мостри.

**Чл. 12.** **ИЗПЪЛНИТЕЛЯТ** се задължава дa представи необходимите документи за извършване на плащането най-късно в деня на доставяне на стоките.

**Чл. 13. (1) ИЗПЪЛНИТЕЛЯ** се задължава да отстрани за своя сметка и в договорените срокове всички несъответствия и/или отклонения на доставените стоки, констатирани и предявени по реда на настоящия договор.

**(2)** **ИЗПЪЛНИТЕЛЯТ** се задължава да сключи договор за подизпълнение, когато е обявил в офертата си ползването на подизпълнител.

**(3)** Независимо от възможността за използване на подизпълнител/и отговорността за изпълнение на настоящия договор е на **ИЗПЪЛНИТЕЛЯ**.

**V. ЗАДЪЛЖЕНИЯ НА ВЪЗЛОЖИТЕЛЯ**

**Чл. 14.** **ВЪЗЛОЖИТЕЛЯТ** се задължава да предаде на **ИЗПЪЛНИТЕЛЯ** писмена заявка (или да я изпрати по факс или електронна поща посочен от **ИЗПЪЛНИТЕЛЯ**) за доставка на стоките, съдържаща всички данни, необходими за изпълнение на предмета на настоящия договор.

**Чл. 15. ВЪЗЛОЖИТЕЛЯТ** се задължава да приеме доставените стоки за медицински консуматив , съответстващи по вид, количество и качество на договорените и заявени от негова страна пред **ИЗПЪЛНИТЕЛЯ**.

**Чл. 16.** **ВЪЗЛОЖИТЕЛЯТ** се задължава да заплати цената на доставените стоки при условията на настоящия договор. В случай на възникнали затруднения в плащанията по обективни причини **ВЪЗЛОЖИТЕЛЯТ** следва незабавно, да уведоми за това **ИЗПЪЛНИТЕЛЯ**. За стоки доставени от **ИЗПЪЛНИТЕЛЯ** извън/без заявка, **ВЪЗЛОЖИТЕЛЯТ** няма задължение за плащане.

**Чл. 17. ВЪЗЛОЖИТЕЛЯТ** може да откаже плащането на фактура, която не е оформена съгласно изискванията на Закона за счетоводството или не съответства на доставените стоки, както и когато доставката не е придружена с необходимпте сертификати за качество на стоките. 3а отказа се съставя протокол, подписан от двете страни, с посочване на причините за отказа.

**VI. ГАРАНЦИИ И РЕКЛАМАЦИИ**

**Чл. 18. (1)****ИЗПЪЛНИТЕЛЯТ** дава на **ВЪЗЛОЖИТЕЛЯ** същите гаранции, които са дадени от производителя.

**(2)** **ИЗПЪЛНИТЕЛЯТ** гарантира годността на доставените стоки съобразно изискванията на действащото законодателство и настоящия договор.

**Чл. 19.** **ВЪЗЛОЖИТЕЛЯТ** чрез материално-оттоворнoрто лице може да откаже получаване на стоките или част от същите при установени липси, нарушена цялост на опаковките, липса на придружаващи сертификати за качество, несъответствия с подадената писмена заявка и други явни несъответствия.

**Чл. 20.** **ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за:

- явни недостатъци **-** в тридневен срок от получаване на стоките, а за малки количества - веднага при получаването;

- за скрити недостатъци **-** през целия срок на годност на доставените стоки, въз основа на протокол, издаден от оторизиран държавен орган.

**Чл. 21. (1)** **ВЪЗЛОЖИТЕЛЯТ** уведомява писмено, включително по факс, **ИЗПЪЛНИТЕЛЯ** за наличието на дефекти в доставените стоки веднага след констатирането им. В рекламацията се посочва задължително писмената заявка, датата на доставката, респ. протокола, вида на стоките с дефекти, основанието за рекламацията и конкретното искане за отстраняване на дефектите.

**(2)** При рекламация за количество **ИЗПЪЛНИТЕЛЯТ** е длъжен в тридневен срок от деня на рекламацията на свой риск и за своя сметка да достави липсващата стока.

**(3) ВЪЗЛОЖИТЕЛЯТ** има право да предяви рекламации за качество в тридневен срок, но не по- късно от датата на следващата доставка. Когато се установи, че доставените стоки за медицински консуматив не отговарят по качество на представените каталози/брошури/мостри на техническите стандарти на производителя, и/или на изискванията на БДС, **ИЗПЪЛНИТЕЛЯТ** се задължава да замени доставените с нови, отговарящи на предложените каталози/брошури/мостри. В този случай употребените до момента на рекламацията материали за дезинфекция и остават за сметка на **ИЗПЪЛНИТЕЛЯ**.

**Чл. 22.** При предявена рекламация за недостатъци и/или отклонения ПРОДАВАЧЪТ е длъжен в 3-дневен срок от получаването и за своя сметка и риск да замени некачествените стоки като достави на **ВЪЗЛОЖИТЕЛЯ** договорените стоки, както и заплати на **ВЪЗЛОЖИТЕЛЯ** договорената неустойка.

**Чл. 23.** **ИЗПЪЛНИТЕЛЯТ** не отговаря за повреди, причинени в резултат на неправилно съхранение и неспазване на инструкциите в приемо-предавателните протоколи.

**Чл. 24.** Рисковете и разходите, свързани с транспортирането на некачествената, липсващата или заменена стока с нова, са за сметка на **ИЗПЪЛНИТЕЛЯ**.

**VII. ОТГОВОРНОСТ ПРИ НЕИЗПЪЛНЕНИЕ**

**Чл. 25.** За неизпълнение на задълженията си по настоящия Договор включително забавено или неточно изпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5 (пет) % върху стойността на неизпълнението за всеки ден забава, както и обезщетение за претърпените вреди в случаите, в които те надхвърлят договорената неустойка.

**Чл. 26. (1)**Когато при наличие на рекламация, **ИЗПЪЛНИТЕЛЯТ** не изпълни задълженията си по предходния раздел от настоящия договор или не ги изпълни в срок, същият дължи на **ВЪЗЛОЖИТЕЛЯ** неустойка в размер на 5 (пет) % от цената на стоките, за които са направени рекламациите.

**(2)**При неизпълнение на задълженията на **ИЗПЪЛНИТЕЛЯ** за доставка на заявените стоки, включително откази, забавено или неточно изпълнение повече от три пъти за една и съща позиция/подпозиция, **ВЪЗЛОЖИТЕЛЯТ** има право да развали едностранно и без предизвестие този договор. **ВЪЗЛОЖИТЕЛЯТ** има право да развали частично договора за отделни позиции при условията, посочени по-горе, като в останалата част се запазва валидността на договора.

**Чл. 27.** При неизпълнение на задълженията си за плащане на доставените стоки в уговорените срокове, **ВЪЗЛОЖИТЕЛЯ** дължи неустойка в размер на 0,05 % на ден върху стойността на забавеното плащане, но не повече от 1 (един) % от размера на стойността на на забавеното плащане.

**Чл. 28.** Изплащането на неустойки и обезщетения по предходните членове от този раздел на настоящия договор не лишава изправната страна по договора от правото да търси обезщетение за вреди и пропуснати ползи над уговорените размери на общо основание.

**VIII. СРОК НА ДОГОВОРА И ОСНОВАНИЕ ЗА ПРЕКРАТЯВАНЕ**

**Чл. 29.** Настоящият Договор влиза в сила от датата на регистрирането му в деловодната система на **ВЪЗЛОЖИТЕЛЯ** и се сключва за срок от 24 (*двадесет и четири*) месеца. Договорът се прекратява автоматично с изтичане на уговорения срок или с достигане на общата стойност на договора;

**Чл. 30.** Договорът се прекратява предсрочно в следните случаи:

**1.** С едностранно писмено уведомление, отправено от **ВЪЗЛОЖИТЕЛЯ** до **ИЗПЪЛНИТЕЛЯ** без да дължи неустойки и обезщетения и без необходимост от допълнителни основания.

**2.** По взаимно съгласие на страните, изразено в писмена форма.

**3.** Поради виновно неизпълнение на задълженията си по настоящия договор, продължило повече от 15 дни - с едностранно писмено предизвестие от изправната страна.

**4.** При прекратяване на юридическото лице или откриване на производство по ликвидация на **ИЗПЪЛНИТЕЛЯ**.

**5.** В други законоустановени случаи.

**Чл. 31**. В случай на виновно неизпълнение на което и да е от задълженията на **ИЗПЪЛНИТЕЛЯ** по настоящия Договор, **ВЪЗЛОЖИТЕЛЯТ** има право да прекрати Договора с едностранно писмено уведомление без предизвестие. В този случай **ВЪЗЛОЖИТЕЛЯТ** има правото да получи уговорената в раздел VII неустойка.

**Чл. З2.** При настъпване на някои от обстоятелствата по т. 4 на чл. 30 **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯТ**.

**Чл. 33.** Изплащането на неустойки и обезщетения не лишава изправната страна по договора от правото да търси обезщетение за вреди и пропуснати ползи над уговорените размери на общо основание

**Чл. 34. ВЪЗЛОЖИТЕЛЯТ** си запазва правото, при необходимост от продължаване на доставките, да удължи срока на сключения договор за изпълнение на поръчката. Условията, при които влиза в сила опцията са следните:

**1. ВЪЗЛОЖИТЕЛЯТ** с отправяне на възлагателно писмо до **ИЗПЪЛНИТЕЛЯ** възлага изпълнението на поръчката за допълнителен срок.

**2.** Срокът на договора може да бъде удължен до 3 (три) месеца.

**3.** Включването на клаузата за опция и удължаването на срока може да се извърши само преди изтичане на срока на действие на договора и при наличие на неизчерпани количества.

**IX. ДРУГИ УСЛОВИЯ**

**Чл. 35.** Всяка от страните по този договор се задължава да не разпространява информация за другата страна, станала известна при или по повод изпълнението на договора.

**Чл. 36. (1)** Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**(2)** При непостигане на споразумение страните се договарят да отнесат спора за разглеждане и решаване от компетентния съд.

**Чл. 37.** Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

**Чл. 38.** Всички съобщения и уведомления между страните по настоящия договор ще бъдат в писмена форма за действителност, която ще се смята за спазена и при отправянето им по факс или e-mail.

Адресите и координатите на страните са както следва:

*За* ВЪЗЛОЖИТЕЛЯ:

Адрес за кореспонденция - гр.София 1756, ул. "Пловдивско поле"' № 6.

*За* ИЗПЪЛНИТЕЛЯ:

Адрес за кореспонденция ......................................................................................

**Чл. 39.** Ако някоя от страните промени посочените по-горе координати без да уведоми за това друдата страна, последната не отговаря за неполучени съобщения, призовки или други такива.

**Чл. 40.** Страните сочат следните лица за свои представители за осъществяване на контакти и изпълнение на задълженията си по настоящия договор:

ЗА ВЪЗЛОЖИТЕЛЯ:

- Ръководител „Болнична аптека“, тел.: 02/807 62 91

ЗА ИЗПЪЛНИТЕЛЯ:

.................................

Факс: ...............................................

**Чл. 41.** За дата на съобщението се смята:

• датата на предаването - при ръчно предаване на съобщението.

• датата на пощенското клеймо на обратната разписка - при изпращане по пощата.

• датата на приемането - при изпращане по факс или e-mail.

**Чл. 42.** Всяка от страните по този договор се задължава да не разпространява информация за другата страна, станала й известна при или по повод изпълнението на договора.

**Чл. 43.** Всеки спор относно съществуването и действието на настоящия договор, включително споровете и разногласията относно действителността, тълкуването, изпълнението, неизпълнението или прекратяването му, ще се уреждат от страните по споразумение.

**Чл. 44.** При непостигане на споразумение, всяка от страните може да отнесе спора за разглеждане и решаване от компетентния български съд.

**Чл. 45.** Нищожността на никоя клауза от настоящия договор, ако бъде обявена от съда за противоречаща на Закона, няма да направи невалидна друга негова клауза или договора като цяло.

**Чл. 46.** При преобразуване на **ИЗПЪЛНИТЕЛЯ** в съответствие със законодателството на държавата, в която е установен, **ВЪЗЛОЖИТЕЛЯТ** сключва допълнително споразумение за изменение на договора за обществена поръчка с правоприемник. Договор за изменение на договора за обществена поръчка се сключва с правоприемника при условията на чл. 116, ал. 1, т. 5 от ЗОП.

**Чл. 47.** **ВЪЗЛОЖИТЕЛЯТ** си запазва правото, при необходимост от продължаване на доставките, да удължи срока на сключения договор за изпълнение на поръчката. Условията, при които влиза в сила тази клауза са следните:

**1.** **ВЪЗЛОЖИТЕЛЯТ** с отправяне на възлагателно писмо до **ИЗПЪЛНИТЕЛЯ** възлага изпълнението на поръчката за допълнителен срок;

**2.** Срокът на договора може да бъде удължен до 3 месеца;

**3.** Удължаването на срока е възможно преди изтичане на срока на действие на договора и при наличието на количества, незаявени, съгласно чл. 17 от този договор;

**Чл. 48.** За всички неуредени въпроси и празноти във връзка с изпълнението и прекратяването на договора, се прилагат разпоредбите на Закона за обществените поръчки и относимото българско законодателство.

Неразделна част от настоящия договор са:

***Приложение № 1*** – Техническо предложение на **ИЗПЪЛНИТЕЛЯ** за изпълнение на поръчката в съответствие с Техническата спецификация и изискванията на възложителя;

***Приложение № 2*** – Ценово предложение на **ИЗПЪЛНИТЕЛЯ**.

**При съставянето на настоящия договор се представиха следните документи:**

- Документи по чл. 112 от ЗОП, издадени от компетентните органи.

- Гаранция за изпълнение на договора.

*Настоящият договор се подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки един със силата на оригинал.*

**ВЪЗЛОЖИТЕЛ: ......................... ИЗПЪЛНИТЕЛ: .........................**

**д-р Стефан КОНСТАНТИНОВ**

**ИЗПЪЛНИТЕЛЕН ДИРЕКТОР на**

**„УСБАЛО” ЕАД**

**Димитрина Христова: .....................**

(*главен счетоводител*)